techiaith/cofnodycynulliad_en-cy huggingface dataset:
English: Thank you, Cabinet Secretary. Several of my constituents have contacted me recently to praise the falls prevention service currently being piloted in Aneurin Bevan health board. Launched in October, this service has helped 183 out of 229 emergency calls to get back to their feet without having to be taken to an accident and emergency department. Not only does this prevent hospital admissions, but the team also conducts a home assessment to prevent further falls in future. Can the Cabinet Secretary keep a keen eye on the evidence and the results of the pilot in Gwent? What more can be done to prevent people being admitted to hospital following a fall when other action is more appropriate?
Welsh: Diolch i chi, Ysgrifennydd y Cabinet. Mae nifer o fy etholwyr wedi cysylltu â mi yn ddiweddar i ganmol y gwasanaeth atal cwympiadau sy'n cael ei dreialu ar hyn o bryd gan fwrdd iechyd Aneurin Bevan. Mae'r gwasanaeth hwn a lansiwyd fis Hydref wedi helpu 183 allan o 229 o alwadau brys i godi'n ôl ar eu traed heb orfod eu cludo i adran ddamweiniau ac achosion brys. Nid yn unig y mae hyn yn atal derbyniadau i ysbytai, ond mae'r tîm hefyd yn cynnal asesiad cartref i atal cwympiadau pellach yn y dyfodol. A all Ysgrifennydd y Cabinet gadw llygad barcud ar y dystiolaeth a chanlyniadau'r cynllun peilot yng Ngwent? Beth arall y gellir ei wneud i atal pobl rhag cael eu derbyn i'r ysbyty ar ôl cael codwm pan fo camau eraill yn fwy priodol?
English: I thank you for the question and, in particular, for highlighting one of those pilots that we are actively looking at. I was also pleased to see that it was highlighted in an ITV Wales report previously as well - that work with the Welsh Ambulance Services NHS Trust, and how their staff are used in a way that avoids emergency hospital admissions and avoids emergency ambulances being sent out as well. It's about the smarter use of all of our resources, and that's something that we really do have to do more of now and in future - it's people in their individual homes, but also people in residential care. We also have a range of pilots - for example, some involving the fire and rescue service in Wales as well. So, there's a programme of different pilots in different parts of the country. We want to assess and understand what those are, and that will be undertaken through the emergency ambulance services committee. We then expect to learn from those and understand how much more, progressively, they can be rolled out across the country - what evidence works and what's appropriate in each part of Wales, and then go out and do that successfully. Even while these are reducing the number of admissions that would otherwise come into an A&E department, we do know that we're still seeing a rising tide of numbers coming into our departments. So, more work on this front is required, not less.
Welsh: Diolch i chi am y cwestiwn ac yn arbennig, am dynnu sylw at un o'r cynlluniau peilot yr ydym wrthi'n edrych arnynt. Roeddwn yn falch o weld hefyd ei fod wedi cael sylw mewn adroddiad ar ITV Wales o'r blaen hefyd - y gwaith gydag Ymddiriedolaeth GIG Gwasanaethau Ambiwlans Cymru, a sut y caiff eu staff eu defnyddio mewn ffordd sy'n osgoi derbyniadau brys i'r ysbyty ac sy'n osgoi anfon ambiwlansys brys allan hefyd. Mae'n ymwneud â'r defnydd doethach o'n holl adnoddau, ac mae hynny'n rhywbeth y mae gwir angen i ni wneud rhagor ohono yn awr ac yn y dyfodol - mae'n ymwneud â phobl yn eu cartrefi unigol, ond hefyd â phobl mewn gofal preswyl. Mae gennym amrywiaeth o gynlluniau peilot hefyd - er enghraifft, mae rhai'n ymwneud â'r gwasanaeth tân ac achub yng Nghymru yn ogystal. Felly, ceir rhaglen o wahanol gynlluniau peilot mewn gwahanol rannau o'r wlad. Rydym yn awyddus i asesu a deall beth yw'r rheini, a bydd hynny'n cael ei wneud drwy'r pwyllgor gwasanaethau ambiwlans brys. Yna byddwn yn disgwyl dysgu gan y rheini a deall i ba raddau, yn gynyddol, y gellir eu cyflwyno ar draws y wlad - pa dystiolaeth sy'n gweithio a beth sy'n briodol ym mhob rhan o Gymru, ac yna mynd allan a gwneud hynny'n llwyddiannus. Er y bydd y rhain yn lleihau nifer y derbyniadau a fyddai fel arall yn dod i mewn i adran ddamweiniau ac achosion brys, fe wyddom ein bod yn dal i weld niferoedd cynyddol yn dod i mewn i'n hadrannau. Felly, mae angen mwy o waith yn y maes hwn, nid llai.
English: Welsh Government targets say that no patient should wait longer than 12 hours for treatment in an accident and emergency department in our hospitals. However, figures show that the number of patients waiting longer than 12 hours for treatment was 31 per cent higher in December 2016 compared to the same month a year earlier. This is in spite of a 5.5 per cent drop in admissions in our hospitals. What reason can the Cabinet Secretary give for this increase in waiting times when admissions really have fallen in our hospitals?
Welsh: Mae targedau Llywodraeth Cymru yn dweud na ddylai unrhyw glaf aros mwy na 12 awr am driniaeth mewn adran ddamweiniau ac achosion brys yn ein hysbytai. Fodd bynnag, mae'r ffigurau'n dangos bod nifer y cleifion sy'n aros mwy na 12 awr am driniaeth 31 y cant yn uwch ym mis Rhagfyr 2016 o'i gymharu â'r un mis y flwyddyn cynt. Mae hyn er gwaethaf gostyngiad o 5.5 y cant yn nifer y derbyniadau i'n hysbytai. Pa reswm y gall Ysgrifennydd y Cabinet ei roi dros y cynnydd hwn yn yr amseroedd aros pan fo nifer y derbyniadau i'n hysbytai wedi gostwng mewn gwirionedd?
English: I thank the Member for the question. Actually, we've seen an increase in the number of people going into hospitals and in admission rates. The challenge for us is, though, not just accepting that far too many people do wait too long, but what we're able to do about them. That goes back, again, to previous questions about what we do to keep people out of hospital successfully and what we do to actually recognise the fact that we do have an older and broadly sicker and poorer population than England itself. That means we're more likely to see people who do come in in the winter time in particular who will need to be admitted. How do we make sure that those people actually have a good patient experience when going through and receiving care in our hospitals? There's no point pretending that this is an easy challenge to resolve, but it is why we do need a whole-system response - not just the front door of a hospital, but through the whole hospital system, people taking responsibility, and at the front end and at the back end with social care and primary care as well. So, I'm certainly not complacent about the challenges that we face, and I expect Members will continue to ask me a question until we see a fall in the number of 12-hour waiters that continues and is a sustained drop. Because I recognise there is unlikely to be a great patient experience for somebody who waits that long before they're seen through to their discharge.
Welsh: Diolch i'r Aelod am y cwestiwn. Mewn gwirionedd, rydym wedi gweld cynnydd yn nifer y bobl sy'n mynd i mewn i ysbytai ac mewn cyfraddau derbyn. Yr her i ni, fodd bynnag, nid yn unig yw derbyn bod llawer gormod o bobl yn aros yn rhy hir, ond beth y gallwn ei wneud yn eu cylch. Mae hynny'n mynd yn ôl, unwaith eto, at gwestiynau blaenorol ynglŷn â'r hyn yr ydym yn ei wneud i gadw pobl allan o'r ysbyty yn llwyddiannus a'r hyn yr ydym yn ei wneud mewn gwirionedd i gydnabod y ffaith fod gennym boblogaeth hŷn a salach ar y cyfan a thlotach na Lloegr ei hun. Mae hynny'n golygu ein bod yn fwy tebygol o weld pobl sy'n dod i mewn yn y gaeaf yn arbennig y bydd angen eu derbyn i'r ysbyty. Sut y gwnawn yn siŵr fod y bobl hynny mewn gwirionedd yn cael profiadau da wrth fynd drwy'r ysbytai a derbyn gofal ynddynt? Nid oes unrhyw bwynt esgus bod hon yn her hawdd i'w datrys, ond dyma pam y mae angen i ni gael ymateb system gyfan - nid ymateb wrth ddrws blaen yr ysbyty yn unig, ond drwy system gyfan yr ysbyty, pobl yn cymryd cyfrifoldeb, ac ar y pen blaen a'r pen ôl gyda gofal cymdeithasol a gofal sylfaenol yn ogystal. Felly, yn bendant nid wyf yn hunanfodlon ynglŷn â'r heriau sy'n ein hwynebu, ac rwy'n disgwyl y bydd yr Aelodau'n parhau i ofyn cwestiwn i mi hyd nes y gwelwn ostyngiad cyson a pharhaus yn nifer y rhai sy'n aros 12 awr. Oherwydd rwy'n cydnabod ei bod yn annhebygol y bydd yn brofiad gwych i unrhyw un sy'n aros mor hir â hynny cyn iddynt gael eu rhyddhau.
English: Cabinet Secretary, one of the ways to actually reduce the pressure on A&E units is to look at how the minor injuries units can be used effectively. Now, in Neath Port Talbot and in Singleton at the moment, there is consultation going on about reducing the hours, but part of the problem is the staffing and resourcing of those units. What action is the Welsh Government taking to actually improve the training of advanced nurse practitioners so that we can deliver MIU units that will work effectively, take pressure off A&E, allow patients to go through A&E and major units faster, and therefore also allow patients to be seen within hours rather than perhaps longer hours? And, from personal experience, I know that feeling.
Welsh: Ysgrifennydd y Cabinet, un o'r ffyrdd i leihau'r pwysau ar unedau damweiniau ac achosion brys mewn gwirionedd yw edrych ar sut y gellir defnyddio'r unedau mân anafiadau yn effeithiol. Nawr, yng Nghastell-nedd Port Talbot ac yn Singleton ar hyn o bryd, mae ymgynghoriad ar y gweill ynglŷn â lleihau'r oriau, ond rhan o'r broblem yw staffio ac ariannu'r unedau hynny. Pa gamau y mae Llywodraeth Cymru yn eu cymryd i wella hyfforddiant uwch-ymarferwyr nyrsio mewn gwirionedd fel y gallwn ddarparu unedau mân anafiadau a fydd yn gweithio'n effeithiol, gan dynnu pwysau oddi ar adrannau damweiniau ac achosion brys, galluogi cleifion i fynd drwy'r adrannau damweiniau ac achosion brys a'r prif unedau yn gyflymach, a chaniatáu i gleifion felly i gael eu gweld o fewn oriau yn hytrach nag oriau hwy o bosibl? Ac o brofiad personol, rwy'n gyfarwydd â'r teimlad hwnnw.
English: Thank you for the question. You're right to point out that our minor injuries units around the country have a very good record of seeing people quickly, seeing, treating, discharging, or arranging for them to be admitted if that's required. They are led, in most instances, by advanced nurse practitioners, providing high quality care and able to make decisions that people might think you would need a doctor for. Now, part of the challenge is how we understand what's sustainable in that way, because you're right in that some of those units have very small numbers of people attending at various hours in the day, and so health boards will need to understand properly how to make the best use of their staff to meet the demand that exists. There is something to do also about minor injuries streams within major units as well, and, if we get that right, we're more likely to see a quicker turnaround, not only for people in that particular unit within a hospital, but how we understand how we direct through to the right part of the service. So, again, it goes back to having that whole-system approach and understanding what we need in our minor injuries units, where those should be, what the evidence is for them being at the right time and the right place, but also there is still improvement we do need to see within the major units for that minor injuries stream.
Welsh: Diolch am y cwestiwn. Rydych yn iawn i nodi bod gan ein hunedau mân anafiadau o gwmpas y wlad hanes da iawn o weld pobl yn gyflym, eu gweld, eu trin, eu rhyddhau, neu drefnu iddynt gael eu derbyn os oes angen. Maent yn cael eu harwain, yn y rhan fwyaf o achosion, gan uwch-ymarferwyr nyrsio sy'n darparu gofal o ansawdd uchel ac sy'n gallu gwneud penderfyniadau y buasai pobl yn meddwl o bosibl fod angen meddyg i'w gwneud. Nawr, rhan o'r her yw sut y deallwn beth sy'n gynaliadwy yn y ffordd honno, oherwydd rydych yn gywir mai nifer fach iawn o bobl sy'n mynychu rhai o'r unedau hynny ar wahanol oriau yn y dydd, ac felly bydd angen i fyrddau iechyd ddeall yn iawn sut i wneud y defnydd gorau o'u staff i ateb y galw sy'n bodoli. Mae rhywbeth i'w wneud hefyd ynglŷn â ffrydiau mân anafiadau o fewn unedau mawr yn ogystal, ac os gallwn gael hynny'n iawn, rydym yn fwy tebygol o weld amseroedd cyflymach, nid yn unig i bobl yn yr uned arbennig honno mewn ysbyty, ond o ran y modd y deallwn sut i gyfeirio drwodd i'r rhan gywir o'r gwasanaeth. Felly, unwaith eto, mae'n mynd yn ôl at gael y dull system gyfan hwnnw o weithredu a deall yr hyn sydd ei angen arnom yn ein hunedau mân anafiadau, lle y dylai'r rheini fod, beth yw'r dystiolaeth eu bod ar gael ar yr adeg iawn ac yn y lle iawn, ond hefyd mae angen i ni weld gwelliant o hyd yn y prif unedau mewn perthynas â'r ffrwd fân anafiadau.
English: We're investing almost £50 million a year in our substance misuse agenda, which includes taking a range of actions to help reduce alcohol misuse in Wales. Details are set out in our latest substance misuse delivery plan for 2016 to 2018.
Welsh: Rydym yn buddsoddi bron i £50 miliwn y flwyddyn yn ein hagenda camddefnyddio sylweddau, sy'n cynnwys gweithredu amrywiaeth o gamau i helpu i leihau camddefnyddio alcohol yng Nghymru. Nodir y manylion yn ein cynllun cyflawni diweddaraf ar gamddefnyddio sylweddau ar gyfer 2016-2018.
English: I welcome that, but alcohol is ubiquitous in our society - it's glamorised on tv, it's promoted as something that you have to have in order to relax, or even to socialise. It's advertised in sporting events, billboards, bus shelters, and magazines. Bearing that in mind, it's not surprising that, based on alcohol sales, Public Health Wales have reported that 75 per cent of the Welsh population drink more than that which is considered safe to do so. I understand that the last Welsh Assembly Government were hoping to introduce minimum unit pricing for alcohol as a way of helping to reduce alcohol consumption in Wales, but I understand that we may not have, under the new reserved model, the power to now legislate. So my question is, first of all: do we have the power to legislate? If we don't have the power to legislate, what other ways are we planning to help reduce alcohol dependency and abuse even further?
Welsh: Rwy'n croesawu hynny, ond mae alcohol ym mhobman yn ein cymdeithas - caiff ei bortreadu mewn modd atyniadol ar y teledu, caiff ei hyrwyddo fel rhywbeth y mae'n rhaid i chi ei gael er mwyn ymlacio, neu hyd yn oed i gymdeithasu. Caiff ei hysbysebu mewn digwyddiadau chwaraeon, ar hysbysfyrddau, mewn arosfannau bysiau a chylchgronau. Gan gadw hynny mewn cof, nid yw'n syndod, yn seiliedig ar werthiannau alcohol, fod Iechyd Cyhoeddus Cymru wedi nodi bod 75 y cant o boblogaeth Cymru yn yfed mwy na'r hyn sy'n cael ei ystyried yn ddiogel. Deallaf fod y Llywodraeth Cynulliad Cymru ddiwethaf yn gobeithio cyflwyno isafswm pris yr uned ar alcohol fel ffordd o helpu i leihau'r defnydd o alcohol yng Nghymru, ond rwy'n deall efallai nad oes gennym bŵer i ddeddfu yn awr o dan y model cadw pwerau newydd. Felly, fy nghwestiwn, yn gyntaf oll, yw hwn: a oes gennym bŵer i ddeddfu? Os nad oes gennym bŵer i ddeddfu, pa ffyrdd eraill yr ydym yn eu cynllunio i helpu i leihau dibyniaeth ar alcohol a chamddefnyddio alcohol hyd yn oed ymhellach?
English: Thank you for the question. We do currently, under our existing settlement, have the power to legislate, but, unfortunately, despite numerous arguments made to the UK Government, this is one of the powers that they have sought to remove from the Assembly for the future - but we do still very much support the introduction of minimum unit pricing as an additional lever in order to reduce alcohol-related harm, and we're actively considering the need to bring forward legislation on this matter. It is part of a wider suite of measures that we are taking. For example, our area planning boards are doing some great work locally, and, in Newtown, in your area of Mid and West Wales, tackling under-age drinking is really important - and we've invested there by supporting the development of a community alcohol partnership, which is bringing together local stakeholders, trading standards, police, schools and alcohol retailers, in order to support young people in particular to avoid having a harmful relationship with alcohol.
Welsh: Diolch am y cwestiwn. Ar hyn o bryd, o dan ein setliad presennol, mae gennym bŵer i ddeddfu, ond yn anffodus, er gwaethaf nifer o ddadleuon a gyflwynwyd i Lywodraeth y DU, dyma un o'r pwerau y maent wedi ceisio'i dynnu oddi wrth y Cynulliad ar gyfer y dyfodol - ond rydym yn bendant yn cefnogi'r syniad o gyflwyno isafswm pris yr uned fel dull ychwanegol o leihau niwed sy'n gysylltiedig ag alcohol, ac rydym wrthi'n ystyried yr angen i gyflwyno deddfwriaeth ar y mater hwn. Mae'n rhan o gyfres ehangach o gamau yr ydym yn eu rhoi ar waith. Er enghraifft, mae ein byrddau cynllunio ardal yn gwneud gwaith gwych yn lleol, ac yn y Drenewydd, yn eich ardal chi, sef Canolbarth a Gorllewin Cymru, mae mynd i'r afael ag yfed dan oed yn bwysig - ac rydym wedi buddsoddi yno drwy gefnogi datblygiad partneriaeth alcohol gymunedol, sy'n dwyn ynghyd rhanddeiliaid lleol, safonau masnach, yr heddlu, ysgolion a manwerthwyr alcohol, i gynorthwyo pobl ifanc yn benodol i osgoi cael perthynas niweidiol ag alcohol.
English: Minister, you may be aware of Alcohol Concern's Communities Together project in north Pembrokeshire, which will be hosting a conference in March to learn more about how local communities can actually reduce alcohol harm, and how we can develop healthier relationships with alcohol. Do you agree with me that projects like this are a great way to promote healthier living, and can you tell us what the Welsh Government is doing specifically to promote and encourage these types of projects across Wales?
Welsh: Weinidog, efallai eich bod yn gwybod am brosiect Cymunedau gyda'i Gilydd Alcohol Concern yng ngogledd Sir Benfro, a fydd yn cynnal cynhadledd ym mis Mawrth i ddysgu mwy ynglŷn â sut y gall cymunedau lleol leihau niwed alcohol mewn gwirionedd, a sut y gallwn ddatblygu perthynas iachach ag alcohol. A ydych yn cytuno fod prosiectau fel hyn yn ffordd wych o hyrwyddo byw'n iach, ac a allwch ddweud wrthym beth y mae Llywodraeth Cymru yn ei wneud yn benodol i hyrwyddo ac annog y mathau hyn o brosiectau ledled Cymru?
English: Well, partnership working, as you describe, is absolutely essential, because there are so many parties involved in terms of helping people who already have an unhealthy relationship with alcohol stop drinking, but also to promote responsible drinking as well. The community alcohol partnership, which I've just described to Joyce Watson, is one example of how we're doing that. In December, as well, I published our new night-time economy framework for Wales, and the purpose of that is really to provide a structure for all key stakeholders in order to aid the development and preservation of sustainable, healthy, and safe night-time economies across Wales as well. And, again, that's about bringing partners together to address these issues.
Welsh: Wel, mae gweithio mewn partneriaeth, fel y disgrifiwch, yn gwbl hanfodol, gan fod cymaint o bartïon yn rhan o'r broses o helpu pobl sydd eisoes â pherthynas afiach ag alcohol i roi'r gorau i yfed, ond hefyd i hybu yfed cyfrifol hefyd. Mae'r bartneriaeth alcohol gymunedol yr wyf newydd ei disgrifio i Joyce Watson, yn un enghraifft o sut y gwnawn hynny. Ym mis Rhagfyr hefyd, cyhoeddais ein fframwaith economi'r nos newydd ar gyfer Cymru, a diben hwnnw mewn gwirionedd yw darparu strwythur ar gyfer yr holl randdeiliaid allweddol er mwyn helpu i ddatblygu a chadw economïau nos cynaliadwy, iach a diogel ledled Cymru. Ac unwaith eto, mae hynny'n ymwneud â dod â phartneriaid at ei gilydd i fynd i'r afael â'r materion hyn.
English: I expect health boards to continually improve access to services, and reduce waiting times across the full range of services provided. Health boards should do so in accordance with their own integrated medium-term plans, including the measures set out in the clinician-led planned care programme.
Welsh: Rwy'n disgwyl i fyrddau iechyd wella mynediad at wasanaethau'n barhaus, a lleihau amseroedd aros ar draws yr ystod lawn o wasanaethau a ddarperir. Dylai byrddau iechyd wneud hynny yn unol â'u cynlluniau tymor canolig integredig eu hunain, gan gynnwys y mesurau a nodir yn y rhaglen gofal wedi'i gynllunio dan arweiniad clinigwyr.
English: Thank you, Cabinet Secretary. Wales spends significantly more on health per head than they do across the border in England. However, this has not led to significantly better outcomes. Welsh patients are generally waiting longer for treatment than English patients - twice as long for a cataract operation and nearly three times as long for a hip operation. Can you explain why, Cabinet Secretary, we are not as efficient when it comes to health spending?
Welsh: Diolch i chi, Ysgrifennydd y Cabinet. Mae Cymru'n gwario llawer mwy ar iechyd fesul y pen nag y maent yn ei wneud ar draws y ffin yn Lloegr. Fodd bynnag, nid yw hyn wedi arwain at ganlyniadau sy'n sylweddol well. Yn gyffredinol, mae cleifion yng Nghymru yn aros yn hwy am driniaeth na chleifion yn Lloegr - ddwywaith mor hir am lawdriniaeth cataract a bron dair gwaith mor hir am lawdriniaeth ar y glun. A allwch egluro, Ysgrifennydd y Cabinet, pam nad ydym mor effeithlon mewn perthynas â gwariant ar iechyd?
English: In a report in January 2015 into NHS waiting times for elective care, the Auditor General for Wales spoke of the Pareto principle, which calculates the number of bed days taken up by individual patients, and discovered that 5 per cent of patients use 51 per cent of bed days, and also discovered that that calculation wasn't widely used by health boards generally. I wonder what conclusion the Cabinet Secretary reaches in relation to that and whether he feels that principle would be an important principle for health boards to take into account.
Welsh: Mewn adroddiad ym mis Ionawr 2015 ar amseroedd aros y GIG ar gyfer gofal dewisol, siaradodd Archwilydd Cyffredinol Cymru am egwyddor Pareto, sy'n cyfrifo nifer y diwrnodau gwely a ddefnyddir gan gleifion unigol, a darganfu fod 5 y cant o gleifion yn defnyddio 51 y cant o'r diwrnodau gwely, a darganfu hefyd nad oedd y cyfrifiad hwnnw'n cael ei ddefnyddio'n helaeth gan fyrddau iechyd yn gyffredinol. Tybed pa gasgliad y daw Ysgrifennydd y Cabinet iddo o ran hynny ac a yw'n teimlo y byddai'r egwyddor honno yn un bwysig i fyrddau iechyd ei hystyried.